Viskoekies met kruiesous | Netwerk24
Viskoekies met kruiesous
Viskoekies is ’n staatmaker en hierdie resep word gemaak met snoek, maar enige witvis sal werk.
3 aartappels, geskil en in klein blokkies gesny
Ongeveer 700 g gaar of gerookte snoek
Sout en vars gemaalde swart­peper na smaak
10 ml gekapte, vars dille
10 ml gekapte, vars pietersielie
Sap en fyngerasperde skil van ’n halwe suurlemoen
Mieliemeel, om te bestuif
45 ml gekapte, vars dille
30 ml gekapte, vars pietersielie
30 ml gekapte, vars kruisement
3 ml Dijon- of Engelse mosterd
45 ml suurlemoensap of wit druiwe-asyn
Kook die aartappelblokkies in soutwater tot sag. Dreineer goed. Druk aartappels fyn (die fynaartap­pels moet styf en droog wees) en meng dit met die snoek.
Geur met sout en peper na smaak. Voeg die dille, pietersielie en eiers by, geur met suurlemoensap en meng deur. Vorm sowat 12 viskoekies met die palm van jou hand, of gebruik ’n koekiedrukker en plaas op ’n skinkbord met ’n lagie mieliemeel.
Draai die koekies om en rol die kante ook in mieliemeel. Verkoel vir 15 minute om dit ferm te maak sodat dit nie breek met die gaarmaak nie.
Meng alles vir die kruiesous saam en hou eenkant. Verhit olie in ’n pan en braai viskoekies, ’n paar op ’n slag, tot bruin aan die onderkante.
Draai dit met ’n eierspaan om en braai ook aan die ander kant tot goudbruin. Sit voor met suurle­moen­wiggies en die kruiesous.
Lewer 12 viskoekies (6 porsies).
– Arina du Plessis /Landbouweeklblad